Komisijos nuomonė pagal EB sutarties 251 straipsnio 2 dalies trečios pastraipos c punktą dėl Europos Parlamento padarytų pakeitimų Tarybos bendrojoje pozicijoje dėl Europos parlamento ir Tarybos reglamento, įsteigiančio Energetikos reguliavimo institucijų bendradarbiavimo agentūrą, pasiūlymo iš dalies keičianti Komisijos pasiūlymą pagal EB sutarties 250 straipsnio 2 dalį /* KOM/2009/0312 galutinis - COD 2007/0019 */





[pic] | EUROPOS BENDRIJŲ KOMISIJA | Briuselis, 2009.6.22 KOM (2009)312 galutinis 2007/0197/COD KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento padarytų pakeitimų Tarybos bendrojoje pozicijoje dėl Europos Parlamento ir Tarybos reglamento, įsteigiančio Energetikos reguliavimo institucijų bendradarbiavimo agentūrą, pasiūlymo IŠ DALIES KEIČIANTI KOMISIJOS PASIŪLYMĄ pagal EB sutarties 250 straipsnio 2 dalį KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento padarytų pakeitimų Tarybos bendrojoje pozicijoje dėl Europos Parlamento ir Tarybos reglamento, įsteigiančio Energetikos reguliavimo institucijų bendradarbiavimo agentūrą, pasiūlymo 1. Bendrosios aplinkybės Procedūra Pasiūlymas Europos Parlamentui ir Tarybai pateiktas (dokumentas COM (2007) 530 − 2007/0197/COD) | 2007-09-19 | Europos ekonomikos ir socialinių reikalų komiteto nuomonė pateikta | 2008-04-22 | Regionų komiteto nuomonė pateikta | 2008-04-10 | Europos Parlamento nuomonė (po pirmojo svarstymo) pateikta | 2008-06-18 | Bendroji pozicija vienbalsiai priimta | 2009-01-09 | Europos Parlamento pozicija (po antrojo svarstymo) pateikta | 2009-04-22 | 2. Komisijos pasiūlymo tikslas Šis pasiūlymas – dalis trečiojo ES dujų ir elektros energijos vidaus rinkos teisės aktų paketo (toliau – trečiasis teisės aktų paketas), kurį sudaro dvi direktyvos ir trys reglamentai. Pagrindinis šių teisės aktų tikslas – nustatyti reguliavimo sistemą, kad rinkos atvėrimas būtų visiškai veiksmingas ir būtų sukurta bendra ES dujų ir elektros energijos rinka, kuri būtų naudinga Europos Sąjungos piliečiams ir pramonės įmonėms. Tai padės išlaikyti kuo mažesnes kainas, patobulinti paslaugų standartus ir padidinti energijos tiekimo saugumą. To siekiama šiomis pagrindinėmis priemonėmis: - veiksmingesne nepriklausomų nacionalinių reguliavimo institucijų vykdoma reguliavimo priežiūra; - agentūros, kuri užtikrintų veiksmingą nacionalinių reguliavimo institucijų bendradarbiavimą ir priimtų sprendimus visais svarbiais tarpvalstybiniais klausimais, įsteigimu; - privalomu tinklų operatorių bendradarbiavimu, kad būtų suderintos visos su energijos transportavimu Europoje susijusios taisyklės ir koordinuojamas investicijų planavimas; - veiksmingu elektros energijos gamybos ir perdavimo atskyrimu, kad nekiltų interesų konfliktų, būtų skatinama investuoti į tinklus ir užkertamas kelias bet kokiam diskriminavimui; - didesniu skaidrumu ir geriau veikiančia mažmenine rinka; - didesniu valstybių narių solidarumu ir glaudesniu regioniniu bendradarbiavimu, kad būtų užtikrintas saugesnis tiekimas. 3. Komisijos pastabos 3.1 Bendrosios pastabos 2009 m. balandžio 22 d. plenarinėje sesijoje Europos Parlamentas priėmė su Taryba suderintą kompromisinį teisės aktų paketą, kad per antrąjį svarstymą būtų galima pasiekti susitarimą. Pakeitimai iš esmės susiję su šiais dalykais: agentūros kompetencijos sritimis: - naujo tinklų sujungimo pajėgumo kūrimo projektų įgyvendinimo pažangos stebėjimu; - indėliu į TEN-E gairių įgyvendinimą; - su elektros energijos ir gamtinių dujų vidaus rinkomis ir mažmeninėmis kainomis, prieiga prie tinklo ir ypač vartotojų teisių paisymu susijusios kompetencijos stebėjimu; agentūros organizacine struktūra: - du administracinės valdybos narius skiria Europos Parlamentas, du – Komisija, penkis – Taryba; - Europos Parlamentas gali pakviesti reguliavimo valdybos pirmininką paskelbti kompetentingajam komitetui pranešimą. Komisija pritaria kompromisiniam teisės aktų paketui, nes jis atitinka pasiūlymo bendrąjį tikslą ir bendrąsias ypatybes. 3.2 Iš dalies pakeistas pasiūlymas Pagal EB sutarties 250 straipsnio 2 dalį Komisija iš dalies keičia savo pasiūlymą taip, kaip išdėstyta pirmiau.